Továbbra is ágyban fekve

Előzmények: Ágyban fekve és Még mindig ágyban fekve

Ma voltunk újabb kontrollon a dokinál.

3 hete fekszek, a lábam felpolcolva. Szerencsére javul a dolog, de még mindig annyira fel dagadva a lábam, hogy nem raktak rá se járógipszet, se bokasínt.

Csináltak egy ultrahangot is ma a bokámról. Teljes ínszalagszakadás, eddig azt hittük csak részleges. Visszatették a pihenős gipszet, majd 2 hét múlva kontrollra vissza kell mennem. A doki szerint nem kell beszarnom, meg fog gyógyulni csak lassabban, mint gondolták. Reménykedek is benne, mert azzal már riogattak páran, hogy a teljes szakadást műteni szokták – igaz Dr. Google mást ír erről – viszont ennyi hét fekvés után egy műtéthez abszolút semmi kedvem (nem mintha egyébként lenne).

Dolgozni szerencsére tudok, igaz takaréklángon, mivel a laptop az ölemben van és a gépelés nehézkes — a cégnél szerencsére mindenki megértő. Legalább valamivel lefoglalom magamat. Egyedül a hátam és a nyakam kezdi feladni, úgyhogy több szünetet kell tartanom. Fürdeni még mindig nem tudok egyedül, Rami segít benne, aki azóta a személyes hősöm lett. Nagyon hálás vagyok neki, mert nélküle nem tudom mi lenne.

Egyelőre ennyi, 2 hét múlva újra jelentkezek…